‘પુલિસ સે ન દોસ્તી અચ્છી ન દુશ્મની.’ - હિન્દી ફિલ્મોમાં આ ડાયલોગ કદાચ તમે ઘણીવાર સાંભળ્યો હશે, પણ ઉત્તરપ્રદેશના અલીગઢની ડીએસપી ઓફિસના અબુધ મચ્છરોએ કદાચ આ ડાયલોગ નહીં સાંભળ્યો હોય એટલે એ લોકો પોલીસ સાથે દુશ્મની કરી બેઠા છે. પરિણામે એમનું એન્કાઉન્ટર કરવા માટે બે કોન્સ્ટેબલની બનેલી એન્ટી મોસ્કીટો સ્કવોડ બનાવવામાં આવી છે. આશ્ચર્યની વાત એ છે ‘કાનૂન કે હાથ લંબે હોતે હૈ’ કહેનારી પોલીસના હાથ ટૂંકા પડતા હોય કે ગમે તેમ, પણ મચ્છરોનું એન્કાઉન્ટર કરવા માટે એમને ઇલેક્ટ્રિક ચાર્જવાળા ચાઈનીઝ રેકેટ વડે સજ્જ કરવામાં આવ્યા છે.